Is braai ons enigste erfenis? | Maroela Media
Ek en 'n vriendin het onlangs gegrap oor 'n ekovriendelike braaidag. 'n Dag waar geen diereprodukte gebruik moet word nie en waar ons ook nie wil vuur maak nie, want die rook beskadig die osoonlaag. Die uiteinde van ons grappie was dat ons op dié dag maar net na groente sal staar en water drink wanneer ons honger en dors word.
Voor ek verder gaan, 'n vrywaring – die toestand van ons aarde is niks om oor te spot nie en ons almal moet ons deel doen om die aarde te beskerm. En ons moet seker maak ons doen genoeg moeite sodat daar vir ons nasate 'n leefbare planeet agterbly. Ek moes dit net uit die weg ruim voor iemand my daarvan beskuldig dat ek sake nie ernstig genoeg opvat nie. Goed.
Die gesprek oor braaidag het my wel aan die dink gesit ten opsigte van erfenisdag. Aanvanklik was ek geweldig geïrriteerd dat die erfenis van Suid-Afrika afgemaak word tot 'n braaidag. My redenasies was dat daar 'n magdom mense is wat nie vleis eet nie (ja, ja, 'n mens kan groente ook braai), maar nóg meer as dit, is ek oortuig daarvan dat braai nie so diep ingewortel is in elke liewe kultuur in ons land nie.
Dit voel dalk nie altyd asof daar genoeg rede is om in hierdie land aan te bly nie. Korrupsie, moord, werkloosheid en geweld maak dat dit soms voel ons land is onregeerbaar en boonop onleefbaar. Talle mense voel onveilig en glo die gras is groener aan die ander kant. En hierdie rubriek is nie om enigiemand te oortuig om nie die land te verlaat nie. Ons almal se situasies is uniek en elkeen weet hoeveel hulle nog kan uithou, al dan nie.
Hierdie is bloot 'n herinnering dat ons al ver gekom het, Suid-Afrika. Ja, dinge gaan rof en as 'n jong mens, iemand wat graag in hierdie land wil bly, wat graag wil hê daar moet na alle mense omgesien word, is dit my hart se begeerte dat ons moet vashou aan ons gedeelde erfenis. Nodeloos om te sê, ons leef nog in baie ongelyke omstandighede waar klasse- en rasseverskille hoogty vier. Daar is nie 'n maklike oplossing nie. 'n Goeie begin sal wees om ons regering meer aanspreeklik te hou vir die manier waarop die land bestuur word. 'n Goeie begin is om nie stil te bly nie. 'n Goeie begin is om te weet waar ons vandaan kom.
Erfenisdag is meer as net braai. Praat bietjie met mense wat nie soos jy dink nie. Leef bietjie buite jou gemaksone. Wie weet, dalk, net dalk, word jy aangenaam verras.
Braai, te veel drank en swak rugby. Die somtotaal van baie Afrikaanssprekendes se kultuur. Wat bly oor vir die jeug as die ouer geslag niks konkreet nalaat nie? Koester dit wat saakmaak. Wat bied die Afrikaner byvoorbeeld vir buitelanders?
Gert, tot 'n mate stem ek saam met jou. Dis 'n jammerte en glo my as die spul nie te veel drink vandag sal jy heel snedige kommentaar kry. Mercy ek stem veral saam met jou stelling (vraag) "Hoe leef ons met mekaar saam?" Maar ja, verwag negatiewiteit op jou skryfsel…dis nou maar hoe dit is. Dis nou as die klompie iets sal lees wat nie oor doodslag en Steve gaan nie
Wel, julle kan maar jul erfenis braai/drank dag hou met of sonder vleis.
Vandag gaan vir ons minderheid nog oor die Gelofte wat ons volk teenoor ons Verlosser gemaak het. Ongelukkig word daar nie meer naby 'n Gelofte-diens gehou nie.
Mag u en u naastes vandag 'n geseënde Geloftedag deurmaak.
Die huidige regime se skepping/uitvindsel van nog 'n simpele, betekenislose 'vakansiedag', wat sommer 'n ekstra Maandag vir 'n lekker laaang naweek opeis, is tiperend van hierdie droewe land se sirkus. Ekstra geleentheid word terselfdertyd vir enkele siele geskep om hul viering van "Erfenisdag" te gebruik, om hulself met 'n voosgeslaande plank by te kom deur Afrikaners te beswadder. Ons is glo die piete wat op hierdie regime-geskepte-dag aan 'n braaiery en ge-suipery gekoppel moet word. Hoe vervelig is dit om te sien dat daar altoos enkele siele sal wees wat hulself met sulke snert* besig hou. *teësinnig self gesensor.
Aijaijai= nou word die Braaiers uitgrskel vir suiplappe en die Afrikaner moet nou alweer die skuld kry vir alles en dit bleik sommer ui eie geledere. Mercy – kinta stem saam dat daar baie gedoen moet word om toeloms virvons jong mense te verseker. Maar dit hang nie net van die Afrikaner af nie. My vraag is as ons kyk na ander kulture in die land wat doen die jeug om volhoubare erfenis te vestig? Ek weet van verskeie " nie Afrikaners" maar wel " Suid- Afrikaners wat hierdie dag ook as " Braaidag " geniet eerder asom soos met… Lees meer »